
GRAD ZAGREB

GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“
KLASA: 026-02/21-002/2062
URBROJ: 251-06-11-910-21-2
Zagreb, 12. studenog 2021.
Z A P I S N I K
sa 6. (šeste) sjednice Vijeća Mjesnog odbora Veliko Polje, održane 12. studenog 2021. godine, u prostoru Mjesne samouprave, Velikopoljska ulica 9 g, s početkom u 18.00 sati.

Nazočni članovi Vijeća: Marsela Alić, Ana Marinčić, Marko Jukić, Milenko Arapović, Vanja Rodić
              Ostali nazočni : Đ. M., T. N.
              Predsjedava : Marsela Alić, predsjednica Vijeća

              Zapisnik vodi :  Ana Marinčić,  potpredsjednica Vijeća

              Predsjednica VMO, gđa Marsela Alić konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora Veliko Polje. Predsjednica VMO također napominje da će se sjednice od sada nadalje snimati tonskim zapisom, te se uključuju mobiteli s funkcijom snimanja. 
             USVAJANJE ZAPISNIKA

            Vijeće Mjesnog odbora Veliko Polje tekst zapisnika s 5. sjednice VMO Veliko Polje usvaja (3/5 za, 0/5 suzdržano, 2/5 protiv).  Primjedbe: Vijećnik M. Arapović napominje da u zapisnik nije ušla njegova opaska i zahtijevanje očitovanja o pripadajućim parkirnim mjestima prostorija MO. Vijećnik M. Jukić napominje da u zapisnik nisu ušle njegove opaske o dobivanju 1 kom lampaša po vijećniku od mjesne samouprave za obilježavanje 18.11. (5 kom za MO Veliko Polje) i zahtijevanje da se u zapisnik unese komentar predsjednice vezan za noćno ukrašavanje. Glasanjem nije izglasano da se zapisnik mijenja.                      

            USVAJANJE DNEVNOG REDA
           Na prijedlog predsjednice Vijeća dnevni red usvojen je jednoglasno (5 ˝za˝).  
                                                           D n e v n i   r e d
1. Povremeno korištenje prostora MS Veliko Polje za potrebe „Udruge roditelja Veliko Polje – ZAGREB“- zaključak, donosi se

2. Zahtjev za postavljanje koševa za smeće gdje postoje klupice u cilju smanjenja smeća po naselju Veliko Polje - zaključak, donosi se

3. Prijedlozi Plana prioriteta komunalnih aktivnosti za 2022. godinu Mjesnog odbora Veliko Polje- zaključak, donosi se

4. Organizacija paljenja lampaša na Dan sjećanja na žrtve Domovinskog rata i Dan sjećanja na žrtvu Vukovara i Škabrnje -  zaključak, donosi se
5. Ponavljanje zahtjeva za postavljanjem porušenih stupića u Velikopoljskoj ulici -  zaključak, donosi se

6. Poziv Komunalnom redarstvu na zajednički obilazak naselja Veliko Polje i kritičnih točaka na koje se upozorava -  zaključak, donosi se

7. Zahtjev prema Zrinjevcu za uređenje zelene površine unutar kružnog toka radi preglednosti i sigurnosti u prometu -  zaključak, donosi se
8. Rasprava o prijedlozima za smanjenje izgrađenosti u naselju

9. Izmjena Financijskog Plana Mjesnog odbora Veliko Polje za 2021.godinu – zaključak, donosi se

10. Prijedlog Programa asfaltiranja nerazvrstanih cesta I. reda u 2022. godini – zaključak, donosi se

11. Postavljanje vidljive horizontalne i vertikalne prometne signalizacije na križanju Masleničke i Velikopoljske ulice – zaključak, donosi se
Ad. 1.  Povremeno korištenje prostora MS Veliko Polje za potrebe „Udruge roditelja Veliko Polje – ZAGREB“
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić

       Vijeće Mjesnog odbora Veliko Polje glasovima 3 „za“, 1 ˝suzdržan˝, 1 ˝protiv˝ donosi

ZAKLJUČAK

Vijeće MO Veliko Polje odgađa odluku o prihvaćanju termina dok se ne utvrdi rad (djelatnost) udruge. 
Ad. 2.   Zahtjev za postavljanje koševa za smeće gdje postoje klupice u cilju smanjenja smeća po naselju Veliko Polje
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
                   Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK
MO Veliko Polje se slaže sa zahtjevom da se postave dodatni koševi za smeće u naselju. 
Vijećnik M. Jukić će u prostornom planu naselja ucrtati predviđena mjesta na kojima ih je potrebno postaviti, te molimo da se nakon toga preda zahtjev za postavljanjem.  
Ad. 3.   Prijedlozi Plana prioriteta komunalnih aktivnosti za 2022. godinu Mjesnog odbora Veliko Polje
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
                   Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK

MO Veliko Polje predlaže da se urede ceste, koje su zatražene i prethodnih godina, ali još nisu uređene: desni kolnik Dračevičke ulice prema Aveniji V. Holjevca, Betinska ulica, Nadinska ulica, Bibinjska, Novaljska, odvojak Bibinjske i Uskopska ulica.
MO Veliko Polje predlaže da se uredi postojeći dječji park na način da se iskoristi cijela parcela te da se postave dodatne sprave (street workout za mlade i odrasle, sjenica za sjedenje, košarkaško igralište 1/1 ili sl.). Također molimo da se sprave postavljene na privantoj parceli nasuprot Konzuma (Velikopoljska ul. 12) prenesu na dječje igralište (Nadinska ul.). Postojeće sprave se ne koriste te su na privatnoj zaključanoj parceli, a pripadaju gradu Zagrebu. 

Ad. 4.   Organizacija paljenja lampaša na Dan sjećanja na žrtve Domovinskog rata i Dan sjećanja na žrtvu Vukovara i Škabrnje
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK
    Vijećnici MO Veliko Polje su se dogovorili Dan sjećanja na žrtve Domovinskog rata i Dan sjećanja na žrtvu Vukovara i Škabrnje obilježiti 18.11.2021 u 18:00 h dolaskom ispred prostorija MO Veliko Polje, održavanjem minute šutnje te paljenjem i postavljanjem lampaša. 

Ad. 5. Ponavljanje zahtjeva za postavljanjem porušenih stupića u Velikopoljskoj ulici
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
                   Vijeće Mjesnog odbora Veliko Polje JEDNOGLASNO ( 5 „za“) donosi

MO Veliko Polje moli da se pošalje požurnica za postavljanje i popravljanje porušenih stupića u Velikopoljskoj ulici radi osiguravanja sigurnosti pješaka i ostalih sudionika u prometu. 
Ad. 6.   Poziv Komunalnom redarstvu na zajednički obilazak naselja Veliko Polje i kritičnih točaka na koje se upozorava
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić

                   Vijeće Mjesnog odbora Veliko Polje ( 5 „za“) donosi

ZAKLJUČAK

        MO Veliko Polje zahtijeva da se uruči poziv komunalnom redaru radi zajedničkog obilaska u naselju i pojašnjavanja kritičnih točaka na koje se više puta upozoravalo i na koje su stanovnici Veliko Polja pozivima i pisanim putevima upućivali molbe za izlazak na teren. 
Ad. 7. Zahtjev prema Zrinjevcu za uređenje zelene površine unutar kružnog toka radi preglednosti i sigurnosti u prometu
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
                   Vijeće Mjesnog odbora Veliko Polje ( 5 „za“) donosi

ZAKLJUČAK

MO Veliko Polje traži prije upućivanja zahtjeva očitovanje o nadležnosti rotora (HAC, ZG ceste ili Zrinjevac) da bi se zahtjev za održavanjem uputio na ispravnu adresu. Radi se o rotoru na kraju Velikopoljske ulice, koji je ujedno i okretište za autobusnu liniju te izlaz iz naselja prema Buzinu i obilaznici (smjer Ranžirni kolodvor). 
Molimo da nas se izvijesti tko je zadužan za održavanje.

Ad. 8.  Rasprava o prijedlozima za smanjenje izgrađenosti u naselju
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić

        Vijećnici su sudjelovali u raspravi o smanjenju izgrađenosti u naselju te iznosili prijedloge. Prijedlozi će biti donešeni kada dođe vrijeme za prijedloge izmjene prostornog plana.
Ad. 9. Izmjena Financijskog Plana Mjesnog odbora Veliko Polje za 2021.godinu
U raspravi sudjeluju: Marsela Alić, Ana Marinčić, Marko Jukić, Milenko Arapović
                         Vijeće Mjesnog odbora Veliko Polje ( 5 „za“) donosi

                                                               ZAKLJUČAK
        MO Veliko Polje prihvaća izmjenu Financijskog Plana MO Veliko Polje za 2021. godinu s napomenom da se napomene da su 'OSTALI NESPOMENUTI RASHODI POSLOVANJA VIJEĆA MJESNOG ODBORA' zamrznuti. 

Ad. 10.  Prijedlog Programa asfaltiranja nerazvrstanih cesta I. reda u 2022. godini

U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić

                       Vijeće Mjesnog odbora Veliko Polje ( 5 „za“) donosi

                                                               ZAKLJUČAK
        MO Veliko Polje daje pozitivno mišljenje za Program asfaltiranja nerazvrstanih cesta I. reda u 2022.godini.
Ad. 11. Postavljanje vidljive horizontalne i vertikalne prometne signalizacije na križanju Masleničke i Velikopoljske ulice
U raspravi sudjeluju: Marsela Alić, Ana Marinčić, Marko Jukić, Milenko Arapović

                         Vijeće Mjesnog odbora Veliko Polje ( 5 „za“) donosi

                                                               ZAKLJUČAK
        MO Veliko Polje prihvaća prijedlog za postavljanjem vidljive horizontalne i vertikalne prometne signalizacije na križanju Masleničke i Velikopoljske ulice. 
Ad. 12. Preispitivanje postavljenih prometnih znakova (prometne regulacije) na križanju Dračevičke i Masleničke ulice

U raspravi sudjeluju: Marsela Alić, Ana Marinčić, Marko Jukić, Milenko Arapović

                         Vijeće Mjesnog odbora Veliko Polje ( 5 „za“) donosi

                                                               ZAKLJUČAK
MO Veliko Polje zahtijeva da se preispita prometna regulacija na križanju Dračevičke i Masleničke ulice. 

Napomena:  Vijećnik M. Arapović napušta sjednicu u 19.51h.

Ad.13. Pitanja, prijedlozi i obavijesti.
· Vijećnici M. Jukić i V. Rodić predlažu otvaranje stranice s objektivnim i nepristranim izvještavanjem građana o događanjima u naselju s napomenom da trenutno imamo lošu komunikaciju prema građanima s obzirom na to da Grad Zagreb nije donio odluku o osnivanju i uređenju stranica MO. Trenutno nema konsenzusa oko tog prijedloga. 
· Prometno ogledalo na križanju Poljudske i Goranske ulice potrebno je okrenuti, tj. prilagoditi prometnom propisu i prometnoj regulaciji. 

· Predloženo je da se sastanci koji dolaze na upit građana odvijaju s najmanje 2 vijećnika MO Velikog Polja radi izbjegavanja nesporazuma. Predsjednica M. Alić također upućuje na to da se snimaju.
· Zatraženo je očitovanje Gradskog ureda za obrazovanje oko rješenja subvencioniranja školaraca, koji prebivalištem pripadaju Gradu Zagrebu, ali školu pohađaju u Zagrebačkoj županiji te s time osim na besplatne knjige gube prava na sve ostale subvencije (školski obrok, Odmorko,itd.) 
· Molimo odgovor na već postavljeno pitanje o pripadajućim parkirnim mjestima vezani uz prostor Mjesne samouprave Veliko Polje.
S obzirom na to da više nije bilo pitanja niti prijedloga, predsjednica Vijeća zaključuje sjednicu u 20.25 sati.    
Zapisnik vodila:

Ana Marinčić
                                                                                                    Predsjednica 

                Marsela Alić                                                               
